Alta Cerdanya

L'Alta Cerdanya Ipar Kataluniako eskualdea da, Cerdanya eskualdeko iparraldea. 1659ko Pirinioetako Hitzarmenaren ostean eskualde natural hau bi zatitan banatuta geratu zen eta harrezkero administrazioz Frantziaren mendean dago. Hitzarmenak Llívia eskualde honetako barrendegi moduan utzi zuen.

Alta Cerdanyako hiriburua Montlluís daGran Enciclopèdia Catalana baina eskualdearen banaketatik 1790an departamenduak sortu arte Cerdanyako vegueriako hiriburua Sallagosa izan zen. Gaur egun, ordea, Font-romeu, Odelló i Vià da udalerririk populatuena eta beste aldetik Cerdanya osoko hiriburua den eta geografikoki kokapen zentrala hartzen duen Puigcerdà da eskualde osoarentzat gune nagusia, la Guingueta d'Ix, estatuen arteko mugaren beste aldean, berarekin bat eginda dagoela.

 Geografia 
Iparraldean Okzitania du, ipar-ekialdean Capcir, ekialdean Conflent, hegoaldean Ripollès eta Baixa Cerdanya eta mendebaldean Andorra.

Segre ibaiaren arroan dago; ibai hau Alta Cerdanyan jaiotzen da, Pic del Segreren iparraldeko isurian; beraz, azpieskualdeko urak Segre eta Ebroren bitartez itsasoratzen dira eta horrek Ipar Kataluniako gainontzeko lurrekiko desberdintasun geografiko nabaria markatzen du. Hain zuzen, iparraldeko beste eskualdeetara pasatzeko la Perxako mendatea gainditu behar da.

Ipar Kataluniako eski estazio gehienak Alta Cerdanyan daude.

 Udalerriak 

 Udalerria  BiztanleriaINSEEren datuak, 1999.  Angostrina i Vilanova de les Escaldes  549 Bolquera  730  la Cabanassa  622 Dorres  219  Èguet  494  Eina  127  Enveig  621 Er  551  Estavar  409 Font-romeu, Odelló i Vià  2.003  la Guingueta d'Ix  1.166 Llo  133  Montlluís  270 Naüja  63  Oceja  1.282 Palau de Cerdanya  424  Planès  27 Porta  98  Portè  147 Sallagosa  820  Sant Pere dels Forcats  213 Santa Llocaia  140  Targasona  203 La Tor de Querol  367  Ur  308 Vallcebollera  49

Gogoan izan Llívia geografikoki Alta Cerdanya dela baina estatuen arteko hitzarmenean Espainiaren menpean geratu zenez Baixa Cerdanyan kokatzen dela.

La Cabanassa, Montlluís, Planès eta Sant Pere dels Forcats Alta Cerdanyan kokatu ohi dira eta hala egiten du Gran Enciclopèdia Catalanak; aldiz, Nomenclàtor toponímic de la Catalunya del Nord lanak IECk eta Perpinyàko Unibertsitateak eginiko izendegia. Conflenten sartzen ditu, la Perxako mendateak suposatzen duen muga naturalari men eginez.

 Erreferentziak 

 Ikus, gainera 

 Segre ibaia
 Cerdanya
 Baixa Cerdanya

 Kanpo estekak 
 Cerdanyako Turismoa 

Kategoria:Alta Cerdanya